Iktatószám: HIV/ -1/2023.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testületének**

**2023. december 15-ei rendkívüli nyilvános ülésére**

Tárgy: Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet módosítása

**Az előterjesztő:** Papp Gábor polgármester

**Készítette:** Czurda Gábor ügyvezető

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

A Hévíz város közterületein a járművel várakozás rendjéről szóló 30/2021. (XI. 19.) (továbbiakban: parkolási rendelet)önkormányzati rendeletek módosítására kerül javaslat megfogalmazásra.

Az év végi ünnepre történő készülődést könnyítendő intézkedés, mely a lakosság és a városba látogató vendégek kényelmét szolgálja. Közvetett hatása, hogy az üzleteknek és a vendáglátóhelyeknek bevételt generál. Közvetlen hatása „elenyésző”, mivel az előző évben ugyanebben az időszakban (2022.12.16. - 2023.01.02.)

az utca parkolóhelyeken 528.894

a zárt parkolókban 1.375.570

azaz mindösszesen 1.904.464

Ft volt a parkolójegy értékesítésből származó bevétel!

**Általános indokolás**

Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet 2023. évi díjmentes időszakkal történő módosítása

**Részletes indokolás**

1. **§**

Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet a következő 6/B. §-sal egészül ki, módosul.

**2. §**

Hatályba léptető rendelkezés.

A Képviselő-testület és Szervei Szervezeti és Működési Szabályzatáról szóló 33/2019. (X. 24.) önkormányzati rendelet 64. § (3) bekezdése alapján indokolt, elsősorban sürgős esetben, a polgármester bizottsági állásfoglalás nélkül is nyújthat be előterjesztést, melyet az előterjesztésben meg kell indokolni. A bizottsági tárgyalás nélküli benyújtást a napirend sürgős tárgyalása indokolja.

Tisztelt Képviselő-testület!

Kérem, az előterjesztést megvitatni és elfogadni. A rendelet módosítás minősített szótöbbséget igényel.

**2.**

Hévíz Város Önkormányzat Képviselő-testületének

../… (XII. 15.) önkormányzati rendelete

Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet módosításáról

Hévíz Város Önkormányzat Képviselő-testülete a közúti közlekedésről szóló 1988. évi I. törvény 48. § (5) bekezdésében kapott felhatalmazás alapján, Magyarország Alaptörvényének 32. cikk (1) bekezdés *a)* pontjában meghatározott feladatkörében eljárva a következőket rendeli el:

**1. §**

A Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet 4. alcíme a következő 6/B. §-sal egészül ki:

„6/B. § A várakozási övezetek területén 2023. december 16-tól 2024. január 3-ig a várakozás díjmentes.”

**2. §**

(1) Ez a rendelet 2023. december 16-án lép hatályba.

(2) A rendelet 6/B. §-a 2024. január 4-én hatályát veszti.

|  |  |
| --- | --- |
| dr. Tüske Róbert | Papp Gábor |
| jegyző | polgármester |

**3.**

**Előzetes hatásvizsgálat**

A jogalkotásról szóló 2010. évi CXXX. törvény 17. §. (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit.

**Rendelet-tervezet címe:** Hévíz város közterületein a járművel várakozás rendjéről szóló 30/2021. (XI. 19.) önkormányzati rendelet

**Társadalmi-gazdasági hatása:** nincs

**Költségvetési hatása és a rendelet megalkotásának szükségessége:** előterjesztésben bemutatva, nem kötelező jogalkotási kérdés, lehetőség

**Adminisztratív terheket befolyásoló hatása**: nem jelentős, kihirdetést és rendszer beállítását érinti

**A jogszabály alkalmazásához szükséges személyi, szervezeti, tárgyi és pénzügyi feltételek** rendelkezésre állnak.

A rendelet módosításának **környezeti és egészségi hatása** nincs.

**A rendelet megalkotása elmaradása esetén várható következmények:** nincsenek

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | osztályvezető |  |  |
| dr. Tüske Róbert | Jegyző/törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| Czurda Gábor | ügyvezető  HÉVÜZ Kft |  |  |
|  |  |  |  |